
HOTĂRÂREA nr. 20/26.03.2025
privind „Aprobarea documentației de alipire a imobilelor cu numerele cadastrale 115937 respectiv 115945, înscrise în Cartea Funciară cu nr.115937 respectiv 115945”

Consiliul Local al Comunei 23 August, întrunit în şedinţa ordinară de lucru din data de 26 martie 2025, orele 1600, la sediul Primăriei Comunei 23 August, din localitatea 23 August;

Analizând temeiurile juridice, respectiv:

a) art. 25, alin. (2) din Legea cadastrului şi a publicităţii imobiliare nr. 7 din 13 martie 1996, (r3), cu modificările şi completările ulterioare;
b) art. 879 – art. 880 din Codul civil, cu modificările şi completările ulterioare;
Ținând cont de referatul de admitere (alipire imobile) nr. 52140 din data de  13.11.2024;
Luând act de:

a) referatul de aprobare al Primarului Comunei 23 August, în calitate de inițiator, înregistrat cu nr. 8321/18.03.2025;

b) raportul de specialitate al Compartimentului Urbanism, înregistrat cu nr. 8339/18.03.2025;

c) avizul cu caracter consultativ al Comisiei de specialitate nr. 1 pentru activități economico-financiare, juridică și de disciplină, din cadrul Consiliului Local 23 August;
d) avizul cu caracter consultativ al Comisiei nr. 2 pentru amenajarea teritoriului şi urbanism, protecţia mediului şi turism;
În temeiul drepturilor conferite prin art. 129, alin. (2), lit. b) și c), coroborat cu alin. (4), lit. f) și alin. (6), lit. c), art. 139, alin. (3), lit. e) și g), respectiv  art. 196, alin. (1), lit. a) din Codul administrativ adoptat prin O.U.G. nr. 57/03.07.2019, cu modificările şi completările ulterioare:
HOTĂRĂȘTE:
Art. 1 Se aprobă documentația de alipire a terenurilor identificate cu numerele cadastrale 115937 respectiv 115945, intabulate în Cartea funciară nr. 115937 respectiv 115945 a comunei 23 August, conform Anexei nr. 1 care face parte integrantă din prezenta hotărâre.

Art. 2 Se împuternicește primarul comunei, dl. Mitrana Mugur-Viorel, în vederea reprezentării comunei și Consiliului Local al Comunei 23 August, în fața notarului public, precum și în fața Oficiului de Cadastru și Publicitate Imobiliară Constanța, pentru îndeplinirea tuturor formalităților legale în vederea alipirii imobilului sus identificat.
Art. 3 Prezenta hotărâre intră în vigoare şi se comunică potrivit prevederilor art. 197, alin. (1), art. 198, alin. (1) şi ale art. 243, alin. (1), lit. (e) din Codul administrativ, cu modificările şi completările ulterioare:
· Primarului Comunei 23 August;
· Compartimentelor gestionarea patrimoniului și urbanism și amenajarea teritoriului pentru punerea în aplicare;
· Instituţiei Prefectului judeţului Constanţa, în vederea exercitării controlului cu privire la legalitate.
(2) Aducerea la cunoştinţa publică se realizează prin publicare pe pagina de internet a Primăriei Comunei 23 August.
Hotărârea  s-a  adoptat  cu  un  număr  de 12 voturi “pentru”, 1 vot “împotrivă”, la  şedinţă  fiind  prezenţi  un  număr  de 13  consilieri   din  cei  15  aleşi.

PREȘEDINTE DE ȘEDINȚĂ,                       CONTRASEMNEAZĂ PENTRU LEGALITATE,
            CONSILIER  



                       SECRETAR GENERAL
CALMBACH VASILE-ALBERT

